32005R1445
L 229/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1445/2005 НА КОМИСИЯТА
от 5 септември 2005 година
за определяне на подходящите критерии за оценка на качеството и съдържанието на докладите за качество на статистиката на отпадъците за целите на Регламент (EО) № 2150/2002 на Европейския парламент и на Съвета
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 2150/2002 на Европейския парламент и на Съвета от 25 ноември 2002 г. относно статистиката на отпадъците (1), и по-специално член 6, буква г) от него,
като има предвид, че:
(1)
Съгласно член 6 от Регламент (EО) № 2150/2002 Комисията трябва да приеме мерките, необходими за прилагане на посочения регламент.
(2)
Съгласно член 6, буква г) от Регламент (EО) № 2150/2002 Комисията трябва да определи подходящите критерии за оценка на качеството и съдържанието на докладите за качество на статистиката на отпадъците, както се изискват от посочения регламент.
(3)
Мерките, предвидени в настоящия регламент, са в съответствие със становището на Статистическия програмен комитет, създаден с Решение 89/382/EИО, Евратом на Съвета (2),
ПРИЕ НАСТОЯЩИЯ РЕГЛАМЕНТ:
Член 1
1. Критериите за оценка на качеството и съдържанието на докладите за качество на статистиката по раздел 7 от приложения I и II към Регламент (EО) № 2150/2002, са зададени съгласно приложението към настоящия регламент. Държавите-членки изпращат доклад за качеството съгласно приложението към настоящия регламент.
2. Параграф 1 се прилага към данните, изпратени по отношение на първата референтна 2004 година и всички последващи референтни периоди.
Член 2
Настоящия регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 септември 2005 година.